als_Latn dik_Latn sag_Latn
Kuvend Miratohen Buxheti e Paketa Fiskale, Rama: 3 taksa rriten, s’do cënojnë konsumatorin
- 3659 Lexime
- (13:45 , 27/11/2014)
- 9 Komente
TIRANE-Kuvendi miratoi në seancën e sotme plenare me 81 vota Buxhetin i vitit 2015 dhe po me votat e maxhorances nen për nen i dha miratimin dhe paketës fiskale për vitin 2015. E megjithatë seanca nuk ishte pa surpriza.
Përpara fillimit të diskutimit nen për nen të paketës në seacën plenare të Kuvendit, Kryeministri Edi Rama iu përgjigj në distancë kritikave të opozitës (e cila mungoi dhe këtë seancë të radhës) për rritje të taksave. “Janë rritur vetëm tre taksa, taksa e qarkullimit, e depozitave dhe e duhanit, të cilat do të kenë impakt pozitiv në ekonomi”, u shpreh Kryeministri Rama. Sipas tij, janë 15 taksa të tjera që ulen.
Në zhvillimet e mëtejshme, PS abstenoi ndaj propozimit të LSI për industrinë fasone dhe pse të dyja si forca politike janë në koalicion qeverisës. Po kështu një amendament i propozuar mbi Reformën Territoriale nga Bashkim Fino, u kundërshtua nga Erjon Brace, i cili la sallën në shenjë proteste.
Ndërkaq Refoma për Drejtësi u miratua me votat e së majtës, por kundër dolën 4 deputetët e PDIU që të rreshtuar në koalicionin djathtas, morën pjesë në seancë, por votuan kundër kësja reforme.
Zhvillimet minute pas minute ne Kuvend
13:40-Miratohet nen per nen pr/ligji për buxhetin 2015 me 81 vota pro, 3 kundër
Ora 13:35-Kuvendi miraton projektligjin për KLSH me 89 vota pro dhe pr/ligjin për Avokatin e Popullit të ndryshuar me 88 vota.
–Miratohet pr/ligji për tatimin mbi të ardhurat, 83 deputetë pro, 5 kundër
–Miratohet pr/ligji për akcizat me 82 vota pro, 5 kundër
–Miratohet pr/ligji për tarifën doganore 83 pro, 5 kundër
(Pr/ligji për Avokatin e Popullit të ndryshuar miratohet me 88 vota.
Kuvendi miratoi sot me 88 vota disa ndryshime dhe shtesa në ligjin për “Avokatin e Popullit”, që synojnë rritjen e pavarësisë së këtij institucioni kushtetues në mbrojtje të të drejtave dhe lirive të qytetarëve.
Ligji, miratimi i të cilit kërkonte shumicë të cilësuar votash, (84), sjell disa risi. Institucionit të Avokatit të Popullit, përveç rolit si mbrojtës i të drejtave dhe lirive të shtetasve, i atribuohet dhe roli si nxitës i standarteve të larta të të drejtave të njeriut.
Ligji gjithashtu zgjeron rrethin e subjekteve ndaj të cilëve do të zbatohen dispozitat e ligjit për Avokatin e Popullit, duke i shtuar krahas kategorive ekzistuese në ligj, si të huajt, refugjatët, personat pa shtetësi, edhe kategoria e azilkërkuesve.
Po ashtu, përmes ligjit të ri sigurohet vazhdimësia më e mirë në rastet e mbarimit të mandatit pesëvjeçar të Avokatit të Popullit duke parashikuar qëndrimin e këtij të fundit në detyrë deri në zgjedhjen e Avokatit të ri të Popullit. Në rastet e tjera të mbarimit të mandatit, parashikohet zëvendësimi i tij nga Komisioneri më i vjetër, deri në zgjedhjen e Avokatit të ri të Popullit)
PS RRËZON AMENDAMENTIN E LSI PËR FASONËT
Ora 13:20- Qëndrimet e kundërta PS-LSI për paketën fason u reflektuan edhe në miratimin përfundimtar të buxhetit 2015, ku socialistët rrëzuan amendamentin e kolegëve Petrit Vasili dhe Gjovalin Kadeli.
Në atë zë të veçantë ku deri më tani janë parashikuar vetëm 250 mln lekë shtojnë parashikimet që ka në paketë prej 500 milionë lekë dhe të kalojnë në Ministrinë e Mirëqenies Sociale” , tha deputeti i LSI-së, Petrit Vasili.
“Jemi të gatshëm që ta shtojmë fondin, ta çojmë 500 milionë në raport me deklarimin e fitimit të tyre. Se po ta çojmë 500 milionë dalim jashtë angazhimit që kemi marrë. Kemi më shumë se sa 5%”, tha Braçe.
PROPOZIMI I FINOS PËR TERRITORIALEN, BRAÇE LË SALLËN E KUVENDIT
Ora 13:15- Votimi i disa punonjësve që do të dërgohen në qarqe për të mbikëqyrur reformën territoriale përcan maxhorancën.
Gjatë votimit të buxhetit kryetari i Komisionit të Ekonomisë, Erjon Braçe debatoi me deputetin Bashkim Fino lidhur me numrin e punonjësve që do të dërgohen në qarqe për reformën territoriale.
Sipas Finos në qarqe duhet të emërohen 12 punonjës, ndërkohë që Komisioni i Ekonomisë, i mbështetur edhe nga kryeministri Rama kërkoi tetë punonjës. Fino u shpreh se propozimi i tij duhet të hidhet në votim dhe pas kësaj kërkese të mbështetur edhe nga disa deputetë kryetari Meta e hodhi në votim.
Me shumicë votash fitoi propozimi i Finos çka bëri që Braçe të largohet në mënyrë demonstrative nga salla.
Por pas këtij votimi ndërhyri sërish kryetari i Grupit Parlamentar socialist Ruci i cili u shpreh se në këtë rast është shkelur Rregullorja e Kuvendit pasi amendamenti i Finos duhet të dorëzohej 24 orë përpara.
“Unë besoj se fitorja është fitore, por nuk është personale. I kemi dërguar me shkrim të gjitha propozimet Komisionit të Ekonomisë. Sot që pashë raportin më rezulton se janë tetë punonjës. Cfarë të keqe ka që nga 8 të jenë 12? Unë po ta dija do e kisha bërë një javë përpara propozimin”, tha Fino.
Kreu i kuvendit Ilir Meta kërkoi që votimi të shpallet i pavlefshëm ndërsa në fund kryeministri Rama tha se agjencia për Reformën Territoriale do të ketë 12 punonjës dhe kjo do rregullohet me akte nënligjore, ndërkohë që votimi u anulua. “Kjo eshte e vetmja mënyre per te arbitruar ndeshjen mes Braces e Finos”- tha Rama.
Reforma në drejtësi, maxhoranca ngre komisionin, PDIU kundër
Ora 13:10-Maxhoranca miratoi sot ngritjen e Komisionit për Reformën në Drejtësi me 84 vota pro të maxhorancës dhe 4 vota kundër të deputetëve të Patrisë për Drejtësi, Integrim dhe Unitet, Shpetim Idrizi, Dashamir Tahiri, A.Rakipi, O.Mamo.
Gjatë fjalës së tij kryetari i Komisionit të Ligjeve, Fatmir Xhafaj u shpreh se reforma e sistemit të drejtësisë nuk është një hap i vonuar, por një hap i madh që po ndërmerret tani.
“Me vendimin sot për të ngritur Komisionin për Reformën e Drejtësisë hedhim hapin e parë për përmirësimin e institucioneve dhe shoqërisë shqiptare në tërësi. Mund të konsiderohet si një hap i vonuar, por unë jam i bindur se është hap i madh që ne po ndërmarrim. Nëse reforma kushtetuese e 2008 që pati ndikim te sistemi i drejtësisë pati ndikim, kjo tregoi se shpejtësia në konsensus nuk garantoi sukses të reformave”, deklaroi Xhafaj.
Ora 12:40-RAMA: JA EFEKTI I TAKSAVE NE PAKETEN E RE FISKALE
Kryeministri Edi Rama mbrojti sot paketën fiskale në seancën parlamentare të ditës së sotme duke shprehur bindjen se taksat nuk do të rriten, por do të jenë efektive në buxhet. Sipas kreut të qeverisë, taksa e qarkullimit që i shtohet çmimit të karburantit është vetëm 10 lekë, por dhe kjo do të jetë në të mirë të konsumatorit.
Kreu i qeverisë u përgjigj gjithashtu edhe për debatin mbi tre taksat e rritura. Sipas tij qytetarët duhet ta përshëndesin qeverinë që po rrit këto tre taksa ndërsa ka ulur 15 të tjera.
“Ka një debat se janë rritur taksat. Viti që po mbyllet është viti i parë pas një periudhe të gjatë stresi dhe përkuljeje të rëndë të shumicës dërrmuese të shqiptarëve nën tavanin e taksës së sheshtë që 97% e shqiptarëve kanë përfituar nga ulja e taksave. Thirrja për të rikthyer taksën e sheshtë është thirrje për të hequr drejtëpërdrejtë nga xhepi paratë qytetarëve. Taksa e sheshtë ishte famëkeqe. Thirrja për të rikthyer taksën e sheshtë është as më shumë as më pak sesa thirrja për të hequr nga xhepi të gjitha kategoritë për t’i hequr paratë shtresës së ndershme.
Ata që flasin për rritje taksash bëjnë propagandë dhe besojnë në propagandën shpif, shpif se dicka do të mbetet. E vërteta është se nga njëra flasim për 250 mijë e 3900 mijë lekë të përfituara direkt në xhepin e qytetarëve dhe nga ana tjetër flasim për 3 taksa të shtuara në xhepin e shqiptarëve. Taksa vetëm 10 lekë në qarkullimin e naftës që vjen si nevojë a) për të mos cënuar asnjë moment xhepin e kategorive që mbrojmë dhe përfaqësojmë në këtë kuvend, dhe b) për të përftuar një tjetër kontribut për rilindjen urbane dhe mjedisore.
Faktet flasin vetëm se projektet janë kantiere në gjithë Shqipërinë dhe të ketë impakt real në buxhet dhe në jetën e komuniteteve duke e kthyer në një investim të shtuar”.
Lidhur me taksën e duhanit, Rama deklaron se do e rrisë sërish.
“Kemi rritur taksën e duhanit, do e rrisim sërish e prapë, do e rrisim prapë derisa të mundemi, dhe do ndihmojmë që ata që konsumojnë duhan të shkëputen nga ky ves dhe që të mos vdesin”.
Sipas Ramës, deklaratat se taksat dhe cmimet po rriten janë mashtrime.
“Tani kush janë këto taksa të rritura që po i marrin frymën popullit që nuk do i përshëndeste një infermiere një polic, një punonjës i adminstratës?
15 taksa që çlirojnë frymëmarrjen e sipërmarrjes në vendin tonë. Ka një propagandë që janë rritur çmimet, është e pavërtetë. Por kemi një shqetësim se nga rënia e çmimeve ka në horizont një rrezik nga deflacioni, por këtu s’jemi për të diskutuar deflacionin, por për rritjen e çmimeve. Rritja rezulton me ulje, nga orizi, mishi, nënproduktet e qumështit, sheqer, mollë, spinaq, perime e gjithë të tjerat”.
Kryeministri theksoi se reformat e ndërmarra nga qeveria nuk do të zbehen por do të jenë rrënjësore dhe masat që do të merren do jenë drastike. “Kemi rritje të ndjeshme të konsumit dhe kjo është rritje e fuqisë blerëse. Askush nuk mund të na thotë q ëme votën e 23 qershorit janë rritur taksat. Taksat janë ulur për 97% të shqiptarëve. Është fakt që çmimet janë ulur. Askush nuk mund të na thotë që me votën e 23 qershorit janë rritur shpenzimet për ilaçet. Çështja e punësimit. Tek punësimi ka pasur dhe ka fjalën e vet. Instituti i Sigurimeve Shoqërore me drejtor drejtorin që ka pasur dhe ku puna vazhdon me të njëjtat metoda jep shifrën e 81 mijë vendeve të reja pune që janë në borderotë e kompanive. Nuk flasim për të punësuar që i shohim me imagjinate. 81 e një mijë e disa qindra punonjës të regjistruar. Shifra e sotme është shifra e regjistrimit real, dhe shifrat e papunësisë nuk janë reale, është më e madhe se kaq se është papunësia e paregjistruar. Duke hapur një model të ri përmes zyrave të punës ku janë regjistruar një numër i konsiderueshëm njerëzish që janë me mijëra është rritur edhe regjistrimi sepse njerëzit kanë filluar të krijojnë besim se duke u regjistruar mund të gjesh një punë. Jemi ne të parët në historinë e qeverisjes së këtij vendi që i kemi njohur sipërmarrjes barazinë me shtetin.Ne jo vetëm që nuk do kthehemi nuk do zbusim apo do lakojmë ndonjë nga reformat por do i thellojmë, masat do jenë drastike”- u shpreh Rama.
Kryeministri theksoi se reforma në sistemin energjetik ka dhënë efekte pozitive dhe se i ka hapur rrugë liberalizimit të tregut. “Kjo rrugë nuk është ti hedhim parfum, as ta pudrosim që të duket bukur, as ta mbajmë me aspirina, as të shtojmë ndonjë tetraciklina. Kjo rrugë është intensive. Një arritje të parë konkrete të operacionit për ta ndarë Shqipërinë nga hajdutët e energjisë. Kemi futur në vijë një bashkërendim forcash me bankat e nivelit të dytë për të shlyer një borxh dramatik që nuk është përfshirë në listën e borxheve të cituara më lart, është borxhi ndaj sipërmarrësve dhe prodhuesve privat të energjisë. 60 milionë euro.
Bankat e nivelit të dytë kanë ardhur kanë takuar ministrin e Energjisë dhe kanë kërkuar konfirmim nga qeveria për mos ndalojnë këtë operacion dhe në këtë mënyrë të disbursojnë 30 milionë euro për të shlyer prodhuesit privat. Është fillimi i uljes së çmimit nga prodhimi vendas dhe vendosja e prodhimit vendas në funksion të liberalizimit të tregut. Shqipëria plaçkë e madhe oburra kush të marrë ndonjë copë dhe të pushtetërojmë duke e pushtetëruar. Kjo epokë ka marrë fund. Nuk jemi këtu për ta kthyer mbrapa por jemi këtu për ta udhëhequr,”- theksoi Rama.
KUVENDI DISKUTON LIGJIN PËR KLSH-NË
Deputeti Anastas Angjeli deklaroi në seancën plenare të Kuvendit se ndryshimet në ligjin për Kontrollin e Lartë të Shtetit janë të domosdoshme.
Angjeli tha se ky ligj vjen pas diskutimeve të gjata dhe se synon përqasje bashkëkohore për KLSH-në.
“Është i nevojshëm një menaxhim me kujdes i financave publike, në kushtet kur mirëqeverisja dhe reformat janë prioritet”, – deklaroi Angjeli. Ligji, theksoi Angjeli, është në funksion të luftës ndaj korrupsionit.
PR/BUXHETI DHE PAKETA FISKALE
Pas rreth një muaji diskutimesh në komisionet parlamentare pa pranine e opozites, dy ligjet më të rëndësishme financiare u paraqiten parlamentit në seancë plenare për miratim.
Totali i të ardhurave buxhetore për vitin 2015 është parashikuar në nivelin rreth 414.4 miliardë lekë, ose rreth 27.8% e PBB, me një rritje në terma nominalë prej 49.7 miliardë lekë krahasuar me buxhetin fillestar të vitit 2014. Rritja e të ardhurave, sipas ministrisë së Financave, vjen prej luftës ndaj evazionit fiskal dhe jo nga rritja e taksave.
Sipas ministrit të Financave, Shkëlqim Cani, efekti nga rritja e taksave është më pak se sa një e treta e të ardhurave shtesë që pritet të realizohen. “Synimi kryesor i këtij buxheti është që të fillojë në rrugën e kthimit të rritjes normale të parakrizës”, është shprehur ministri Cani.
Totali i shpenzimeve publike për vitin 2015 është planifikuar të arrijë 475 miliardë lekë ose rreth 31.7% e PBB. Bazuar në parashikimet afatmesme, shpenzimet totale buxhetore parashikohen të ulen në terma realë (30.6% e PBB në 2016 dhe 29% të PBB në 2017) duke reflektuar kësisoj objektivin e uljes së borxhit publik gjatë kësaj periudhe. Sidoqoftë, niveli total i investimeve publike i parashikuar për periudhën 2015-2017, reflekton një trend konstant përgjatë kësaj periudhe me një mesatare prej 5.3% të PBB. Ky fakt konfirmon dhe një herë prioritetin e Qeverisë për të kontribuar aktivisht në rritjen ekonomike dhe rritjen e nivelit të punësimit në vend.
Qeveria ka parashikuar të investojë per vitin 2015 80 miliardë lekë ose 5.4 për qind të Prodhimit Kombëtar për vitin e ardhshëm.
Fondi total i investimeve është i ndarë në dy pjesë, ku 67.5 miliardë lekë janë investime në projekte kombëtare, ndërsa 12.5 miliardë lekë të tjera kalojnë përmes Fondit Rajonal të Zhvillimit që administron pushteti vendor.
Gjatë diskutimit nen për nen për rreth 10 ditë në komisionet parlamentare u propozuan disa ndryshime në fondet e disa institucioneve, pas argumentimit të përfaqësuesve të institucioneve në komisione.
Ndërkohë, paketa fiskale e paraqitur nga qeveria ka në thelb të saj të gjitha masat për mbështetjen e prodhimit vendas për t’u rikthyer edhe një herë tek favoret fiskale për prodhimin në industrinë e rëndë, në manifaktura, në bujqësi, në peshkim dhe në përpunim të mineraleve dhe të produkteve të tjera për industrinë vendase. Deputetët e komisionit të Ekonomisë do t’i propozojnë Kuvendit uljen e akcizë për pijet energjke nga 50 lek në 30 lekë/litri, ndryshe nga sa ishte propozuar nga qeveria për t’u hequr.
“Jemi kundër propozimit që ka ardhur nga qeveria për heqjen e akcizës për pijet energjike”, tha kryetari i Komisionit, Erjon Braçe.
Ndërsa ndryshimi i dytë ishte ai që e shtrin uljen e rentës minerare, jo vetëm për kromin që përpunohet në vend siç propozon qeveria, por edhe mineralet e tjera te metalit.
Pjesa tjetër e paketës u votua sipas variantit të propozuar nga qeveria edhe pse për rritjen e Tatimit mbi të Ardhurat mes deputetëve pati debate të forta. Paketa e re fiskale ndryshon 18 taksa, 15 prej të cilave në ulje. Por, në total barra fiskale për individët dhe biznesit nga kjo paketë rritet me 160 milionë dollarë në vit.
Pika të tjera të parashikuara në rendin e ditës janë edhe projektligji “Për Kontrollin e Lartë të Shtetit”, ai “Për disa shtesa dhe ndryshime në ligjin nr. 8454, datë 4.2.1999, “Për Avokatin e Popullit” të ndryshuar, Projektvendim “Për krijimin e komisionit të posaçëm “Për reformën në sistemin e drejtësisë”, projektvendimi “Për ndryshime dhe shtesa në vendimin e Kuvendit nr.166, datë 16.12.2004, si dhe projektvendimi “Për miratimin e Rregullores së Kuvendit të Republikës së Shqipërisë”, të ndryshuar.
Reforma ne drejtesi, maxhoranca ngre komision, PDIU kunder
Brace le sallen e Kuvendit pas miratimit te amendamentit te Finos, nderhyn Rama
(d.b/a.n/BalkanWeb)
Komente ( 9 )
-
Turp turp turp,
Pse nuk permendet edhe ligj 104/2014,meqe jemi ti tregojme ketij popull qe leja e lindjes, paaftesise do paguhen mbi page neto. Pakete fiskale e Re a nuk u miratua edhe ne 2014???!!! Kishte serish nevoje per refresh…
-
Shume e vertete, kjo ritje taxsash nuk prek shqiptaret por komshinjte
A te marte mortja te marte mortja o felliqesire e keqe.
-
E dini pse ja ulen akcizen Redbullit dhe donin t ja hiqnin fare ? Sepse Redbulli te ben me krahe! E ndoshta me krahe mund te benin ndonje deputet apo minister qe do te kishte ekskluzivitetin e importimit te tyre ne Shqiperise sesa nje komune nen nevoje!
-
E cfare prisni nga barboni Rilindas kur niveli intelektual i tij eshte zero se edhe fytyren si te gomarit e ka.
-
Perseri mo
Po vetem Biroja duhet e qarkulloi edhe Gazat e Deges.
Ku i ra kjo murtaje Shqiperise
Ulni karburantin .. Rruget Karburanti jane esenciale per njerezit edhe bizneset .
Deshtaku deshtak po mundohene me cdo menyre ta Rilindni Shqiperine ne !989.
-
nje pyetje kisha z.kryeminister….kur thoni qe keni ulur taksat per 97% te shqipetarve….karburantin qe do rritet me 10 lek vetem 3% e perdorin…?
Prandaj mos genjeni se ju votuam per transparence dhe te na qani hallin…me (a) jo me (i)
flm qe na jepni mundesine te ahprehemi te paktwn
-
Jo more cne se ty naften ta paguajme ne edhe neve do na i paguash ti, ti ore njeri ke kohe qe ke rrjedhur por eshte fatkeqesi qe ky popull nuk e kishte kuptuar nje gje te tille dhe te votoje dhe tani po i shikon dhe shijon gabimin qe beri.
-
pershendetje! ne rradh te par ngritja e çmimeve de rritja e tkasave paralajmeron rritjen e krizes dhe direkt rritjen e verferis se shtreses se ulet. kjo nga esperienca ine ne 23 vjet ne itali! barren me te rend do ta mbajn pensionistet, puntoret e tjesht, dhe te ndershmit. prandaj bej çfar te duash kryeminister, por mos na hidhni hi syve se dhe fmijet e kuptojn qe kriza eshte rritja e çmimeve! me vjen keq qe ndodhemi ne kete gjendje, se nepr ministri kam gjetur edhe shum njerez te ndershem si nga pd-ja dhe ps-ja!
-
Ky perfundimisht ka rreshkit….vetem rrit taksat dhe thot qe do te jete per te miren e shqiptareve….do rris cmimin 10 lek po kjo esht ne tmir te konsumatorit…o ….!
als_Latn glg_Latn unk als_Latn als_Latn als_Latn als_Latn als_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mos_Latn als_Latn unk als_Latn als_Latn unk als_Latn lij_Latn unk als_Latn unk als_Latn unk tsn_Latn als_Latn als_Latn als_Latn als_Latn unk als_Latn als_Latn als_Latn unk als_Latn unk als_Latn unk als_Latn